Am venit aici să vă arăt
Fotokite.
E o cameră zburătoare priponită.
Dar înainte să fac asta, vreau să vă descriu
de unde a venit idea ce a motivat-o.
Am fost născut în Rusia,
și acum 3 ani, în 2011,
au avut loc alegerile federale.
Au fost raportate neregularități serioase
și oamenii au ieșit să protesteze,
ceea ce era neobișnuit pentru Rusia.
Și nimeni nu știa de fapt
cât de semnificative erau aceste proteste,
pentru că cine știe de ce
erau ignorate de către media.
A existat un grup de fotografi
care pilotau camere zburătoare ca hobby,
de obicei făcând poze Sfinx-ului, Piramidelor,
care întâmplător se aflau aproape
pilotau un aparat foto și au făcut niște poze,
panorame ale acestei demonstrații.
O entitate complet independentă,
o apariție total aleatoare,
și imaginea, când am văzut-o, m-a șocat.
Iată una dintre panorame.
Într-o singură imagine,
se vede dimensiunea acestui eveniment
numărul de oameni,
culorile, pancartele.
Nu pot fi considerate nesemnificative.
Toate într-o singură imagine, mi s-a părut grozav.
Și mă gândesc, în viitor,
jurnalismul și multe alte profesii,
există deja camere zburătoare folosite curent,
dar după niște luni sau ani,
pentru multe profesii va fi o necesitate.
E logic. E o perspectivă unică.
Nimic altceva nu comunică această amploare,
de exemplu, în acest caz.
Dar există câteva obstacole elementare
și fundamentale.
Unul este pilotarea.
Pentru această imagine, au pilotat
un dispozitiv de 5 kg cu un SLR atașat.
E destul de greu, multe componente ascuțite care se învârt.
Este un pic incomod de pilotat,
probabil și pentru operator.
De fapt, vedeți că pe spatele vestei pilotului scrie
„Nicio întrebare până la aterizare"
în rusă și engleză,
pentru că oamenii sunt curioși, vin să te atingă,
și îți pierzi concentrarea.
Acești oameni sunt grozavi. Sunt profesioniști;
sunt foarte atenți în ceea ce fac.
În proteste, poate ați observat,
au pilotat deasupra râului, ceea ce a fost sigur.
Dar asta nu-i valabil neapărat la toți oamenii
și în orice condiții,
așa că trebuie să ușurăm pilotarea.
O altă problemă sunt legile,
sau mai degrabă, lipsa legilor bune.
Pentru motive întemeiate, e complicat
să inventezi niște legi de bun simț
pentru a legifera aparate foto zburătoare.
Avem deja aparate foto.
Toți cei prezenți au un smartphone cu cameră.
Sunt din ce în ce mai multe.
Auziți de purtători de Google Glass că sunt atacați.
De fapt, și un pilot de dronă amator
a fost atacat acum două săptămâni
pentru că pilota lângă o plajă.
Iată și ceva neprevăzut.
Chiar ieri am fost atacat de un tip
care pretindea că îl filmam.
Îmi verificam emailul,
ușor să obții material pentru discurs.
Dar cred că există soluții mai bune.
Trebuie să dezamorsăm situația.
Trebuie să inventăm soluții responsabile
care vizează probleme de intimitate
și cele de siguranță și responsabilitate
dar totuși să ne ofere acea perspectivă.
Și iată o posibilă soluție.
Acesta este Fotokite.
Este un quadrocopter,
dar special la el este că are o lesă.
Literalmente o lesă de câini. Foarte confortabil.
Și interesant,
pentru a-l pilota nu există joystick-uri.
Simplu, îl pornești
și-l îndrepți în direcția în care vrei să zboare.
Îi dai un mic impuls prin învârtire.
Asta-i toată comunicarea.
Și așa zboară.
(Aplauze)
Interacțiunea e foarte simplă.
E ca un animal de companie zburător.
Păstrează un anume unghi față de tine,
iar dacă mă deplasez cu el,
mă va urma în mod natural.
Și bineînțeles, putem adăuga și altele.
Această lesă are componente electronice adiționale.
Îl poți porni.
E ca și cum ai spune câinelui tău să zboare mai jos,
dacă ai avea așa un câine. Deci, apăs un buton
și îl manipulez ușor.
Tocmai i-am schimbat poziția.
Și e foarte sigur.
Nu știu de voi, cei din primul rând,
-- (Râsete) -- dar măcar în principiu,
trebuie să recunoașteți că vă simțiți mai în siguranță
pentru că există o conexiune fizică.
Demonstrațiile live sunt dificile.
Lucrurile se pot strica mereu.
Dar indiferent ce se întâmplă,
lesa nu-l va lăsa să cadă spre voi.
În plus, îți spune imediat că
eu sunt cel responsabil pentru dispozitiv.
Nu trebuie să-l cauți pe cel ce-l piloteză.
Acum, vă pot spune că e ușor,
dar un mod bun de o demonstra
e să mai iau unul
și să-l lansez.
Și dacă pot face asta pe scenă,
vă pot arăta fiecăruia în 5 minute,
cum se manevrează acest dispozitiv.
Avem acum doi ochi în cer. (Aplauze)
Problema e să-i aducem înapoi.
(Râsete)
Întrebarea mea pentu voi este...
Ei bine, e o soluție interesantă,
foarte accesibilă, sigură.
Pentru ce ai folosi-o?
La ce ai folosi-o în viața ta?
Mulțumesc.
(Aplauze)